Document ID: 31989R0635

*****
ΚΑΝΟΝΙΣΜΟΣ (ΕΟΚ) αριθ. 635/89 ΤΗΣ ΕΠΙΤΡΟΠΗΣ
της 13ης Μαρτίου 1989
περί υποβολής σε ποσοτικούς περιορισμούς των εισαγγών στην Ισπανία ορισμένων κλωστοϋφαντουργικών προϊόντων καταγωγής Ταϊβάν
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4134/86 του Συμβουλίου της 22ας Δεκεμβρίου 1986 περί του καθεστώτος εισαγωγής ορισμένων κλωστοϋφαντουργικών προϊόντων καταγωγής Ταϊβάν (1), όπως τροποποιήθηκε τελευταία από τον κανονισμό (ΕΟΚ) αριθ. 3311/88 (2), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 4134/86 καθιέρωσε ένα αυτόνομο καθεστώς εισαγωγών κλωστοϋφαντουργικών προϊόντων καταγωγής Ταϊβάν· ότι το άρθρο 3 αυτού καθορίζει τους όρους που πρέπει να πληρούνται για την καθιέρωση νέων ποσοτικών περιορισμών·
ότι οι εισαγωγές για ορισμένα κράτη μέλη υφασμάτων εκ συνθετικών ινών (κατηγορίας 100) καταγωγής Ταϊβάν έχουν υπερβεί κατά πολύ τα όρια που καθιερώθηκαν με το άρθρο 3 του κανονισμού (ΕΟΚ) αριθ. 4134/86·
ότι, κατά συνέπεια, επιβάλλεται η καθιέρωση ποσοτικών περιορισμών για τις εισαγωγές των προϊόντων κατηγορίας 100, καταγωγής Ταϊβάν·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Ποσοστώσεων που θεσπίστηκε βάσει του άρθρου 10 του κανονισμού (ΕΟΚ) αριθ. 1023/70 του Συμβουλίου (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγή ορισμένων κλωστοϋφαντουργικών προϊόντων (κατηγορία 100) καταγωγής Ταϊβάν στην Ισπανία πραγματοποιείται εντός των ποσοτικών ορίων των ποσοστώσεων που περιλαμβάνονται στο παράρτημα.
Άρθρο 2
Οι διατάξεις του κανονισμού (ΕΟΚ) αριθ. 4134/86, και κυρίως οι περί διαχειρίσεως ποσοτικών ορίων, εφαρμόζονται για τα ποσοτικά όρια που θεσπίζονται από τον παρόντα κανονισμό.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1989.

Labels: 3
1
18